Foto: Chistophe Ena/AP France Football jurnali 2018 yilning eng yaxshi futbolchisiga topshiriladigan «Oltin to‘p» sovriniga kim loyiq ekanini aniqlash maqsadida, muxlislar orasida so‘rovnoma o‘tkazdi. Uning natijasiga ko‘ra, «Barselona» hujumchisi Lionel Messi 48% ovoz to‘plab, eng yaqin ta’qibchisi, «Liverpul» hujumchisi Muhammad Salohni (31%) katta farq bilan orqada qoldirdi. Uchinchi o‘rin «Yuventus» hujumchisi Krishtianu Ronalduga nasib qildi - 8%. Foto: Getty Images FIFA tomonidan yilning eng yaxshi futbolchisi deb topilgan «Real» yarimhimoyachisi Luka Modrich atigi 2% ovoz to‘pladi. So‘rovnomada 700 mingdan ortiq o‘quvchi ishtirok etdi.